Üçüncü sülalə (Misir)

III sülalə - Qədim Misirdə Qədim padşahlığın ilk sülaləsi. Təxminən e.ə 2686–2575 illərdə (başqa hesablamalara görə e.ə 2727–2655 illərdə) hakimiyyətdə olub.

 Tarix 

Sülalənin hakimiyyət dövrü sakit keçib, böyük münaqişələr olmayıb. Bu illərdə mərkəzi hakimiyyət güclənib və bir çox sahədə əhəmiyyətli yenilikləri baş verib.

Siyasi sabitlik, memarlıq sahəsindəki inqilabi yeniliklər və mədəni yüksəliş ilə seçilən III sülalə dövründə möhtəşəm piramida mədəniyyətinin başlanğıcı qoyulub. 

Sülalənin ən tanınmış fironu Coser (e.ə. 2670–2640) olub. O, Misir tarixində ilk daş piramidanın – məşhur Sakkara pilləli piramidasının inşasına göstəriş verib. Bu tikili memar İmhotepin rəhbərliyi altında inşa edilib və dünyada mövcud olan ilk böyük miqyaslı daş memarlıq əsəri sayılır. İmhotep yalnız istedadlı bir memar deyildi. O həm də həkim, alim və dövlət xadimi kimi tanınırdı. İmhotepin şəxsiyyəti daha sonrakı dövrlərdə  ilahiləşib və o Misirin müdriklik tanrısı hesab edilməyə başlayıb.

Coserin hakimiyyəti dövrü ölkədə iqtisadi və mədəni inkişaf illəri hesab olunur. Güclü mərkəzi idarəçilik və əkinçiliyin genişləndirilməsi üçün irriqasiya sistemlərinin təkmilləşdirilməsi, Misirin sabitliyini təmin edirdi. 

III sülalənin digər mühüm fironları arasında Sexemxet və Huni da var. Sexemxetin hakimiyyəti dövründə, Sakkarada ona aid olan daha bir pilləli piramidanın inşası başlanıb, lakin tam başa çatdırılmayıb. Huni isə sülalənin son hökmdarı kimi, Nil çayı üzərində su idarəetmə sistemlərini təkmilləşdirib.

 Fironlar 
  Ad
  Şəkil
  Hor adı <center>Coser<center> <center>100px<center> <center>Netyerixet<center><center>Coserti<center> <center>100px<center><center>Sexemxet<center><center>Nebka<center><center>100px<center><center>Sanaxt<center> <center>?<center><center>100px<center> <center>Xaba<center> <center>Huni<center><center>210px<center> <center>Uncertain<center>

 İstinadlar 
Kateqoriya:Qədim Misir sülalələri